Carrie Lam

Keri Lam (, g. 1957 m. gegužės 13 d.) – Honkongo politikė, ketvirtoji šio Kinijos specialiojo administracinio regiono vyriausybės pirmininkė, pareigas ėjusi 2017–2022 m. Keri Lam Honkongo valstybiniame sektoriuje dirba nuo 1980 m., yra ėjusi Vystymo sekretorės (2007–2012) ir Administracijos vyriausiosios sekretorės (2012–2017) pareigas.

 Biografija 
Keri Lam gimė 1957 m. gegužės 13 d. darbininkų klasės šeimoje. Mokėsi Honkongo universitete, metus stažavosi Kembridžo universitete. Po studijų pradėjo dirbti valstybės tarnyboje, 2004 m. buvo paskirta Honkongo ekonomikos ir prekybos atstovybės Londone generaline direktore. 2006 m. grįžo į Honkongą, po metų atsisakė Didžiosios Britanijos pilietybės ir pradėjo eiti vystymo sekretorės pareigas, vėliau pakilo iki administracijos vyriausiosios sekretorės pozicijos. Tuo metu Keri Lam buvo viena iš vyriausybės derybininkų, siekiant suvaldyti 2014 m. Honkongo protestus.

2017 m. liepos 1 d. buvo paskirta Honkongo vyriausybės pirmininke. Keri Lam valdymas pasižymėjo kontroversiškais sprendimais, ypač siekiu priimti ekstradicijos įstatymą, kuris tapo pirmine plataus masto 2019 m. Honkongo protestų priežastimi.Profile: Carrie Lam, Chief Executive of Hong Kong, BBC News, 13 August 2019 2022 m. pranešė, kad nesieks antros vyriausybės pirmininkės kadencijos ir jai pasibaigus pasitrauks iš aktyvios politikos.Hong Kong’s Carrie Lam won’t seek second term as chief executive, Washington Post, April 4, 2022 2022 m. liepos 1 d. iš Keri Lam postą perėmė Džonis Li.John Lee: Who is Hong Kong's new hardline pro-Beijing leader?, BBC, 2022–07–01

 Šaltiniai 

Kategorija:Kinijos politikai
Kategorija:Honkongas